Document ID: /fineweb-2-swissfilter-quality_10-filterrobots/filtered/00108.jsonl.gz/15

Ελβετική Πρακτική Άσκηση
Η πρακτική άσκηση αποτελεί αναπόσπαστο μέρος του προγράμματος των σπουδών στο B.H.M.S.. Η σχολή παρέχει τη δυνατότητα πρακτικής άσκησης σε κάθε έτος σπουδών, σε μια επιχείρηση που έχει επιλεγεί προσεκτικά και πληροί τις απαραίτητες προδιαγραφές ως επαγγελματικός χώρος εκπαίδευσης. Παρέχει την ευκαιρία στους σπουδαστές να αποκτήσουν αμειβόμενη εργασιακή εμπειρία σε κάποια επιχείρηση στην Ελβετία στον χώρο της φιλοξενίας. Η εμπειρία που αποκτάται κατά την πρακτική άσκηση είναι γνωστή σε όλο τον κόσμο για την αξία της κατά τα πρώτα στάδια της καριέρας των αποφοίτων. Στην πρώτη πρακτική τους άσκηση οι σπουδαστές θα έχουν υποστηρικτικό ρόλο και θα μπορούν να εξασκήσουν τις δεξιότητες και γνώσεις που απέκτησαν κατά τη διάρκεια του πρώτου εξαμήνου τους στη σχολή. Οι σπουδαστές μαγειρικών τεχνών ολοκληρώνουν την πρακτική τους στον τομέα της γαστρονομίας, ενώ οι σπουδαστές ξενοδοχειακών επιχειρήσεων ολοκληρώνουν την πρακτική τους είτε στον τομέα των ξενοδοχειακών υπηρεσιών, είτε σε άλλες υποστηρικτικές υπηρεσίες. Οι επιτυχόντες σπουδαστές θα μπορούν να είναι σε θέση να αναλάβουν περισσότερες ευθύνες και να έχουν επαφή με τους πελάτες κατά την πρακτική τους άσκηση από το δεύτερο έτος των σπουδών τους.
Κατά την περίοδο της πρακτικής άσκησης, οι σπουδαστές θα έχουν την υποστήριξη του B.H.M.S.. Το B.H.M.S. παρέχει βοήθεια στους σπουδαστές να αποκτήσουν την καλύτερη δυνατή ευκαιρία εκμάθησης κατά τη διάρκεια της πρακτικής τους. Στο B.H.M.S. ένας υπεύθυνος συντονιστής πλήρους απασχόλησης στον τομέα της πρακτικής άσκησης εργάζεται αποκλειστικά για το σκοπό αυτό.
Για να χρησιμοποιήσουν τις υπηρεσίες αυτού του συντονιστή χωρίς χρέωση, οι φοιτητές αναμένεται να ανταποκρίνονται στις απαιτήσεις της σχολής. Αυτές περιλαμβάνουν την καλή προσωπική συμπεριφορά και στάση, την συμμετοχή τους στα μαθήματα, έναν ελάχιστο μέσο όρο βαθμολογίας και καλές γλωσσικές ικανότητες. Οι περισσότεροι από τους σπουδαστές μας πληρούν αυτά τα κριτήρια.
Οι μισθοί της πρακτικής άσκησης στην Ελβετία διαπραγματευόνται μεταξύ των εργοδοτών και της Ομοσπονδιακής Ένωσης Εργαζομένων και ορίζονται στο ακαθάριστο εισόδημα των 2.212 ελβετικών φράγκων το μήνα ή 2.396 ελβετικών φράγκων κατά μέσο όρο το μήνα λαμβάνοντας υπόψη τον 13ο μισθό και με την προϋπόθεση ο σπουδαστής να ολοκληρώνει την εργασία του κατά την περίοδο της πρακτικής άσκησης ικανοποιητικά. Από το μισθό τους, οι σπουδαστές μπορεί να χρειαστεί να πληρώσουν για τη στέγασή τους, τα γεύματά τους και τους φόρους που αναλογούν στην εργασία τους ως φοιτητές.
We are proud to be able to count these properties among our favourite Swiss internship employers